交州

交州係華夏南方一個州，建於大漢末期。管地時大時細，喺嶺南地方。

史

大漢 
永和六年，交阯太守周敞要求立州，不過朝延傾過唔畀，周敞做咗交阯刺史。

建安八年立，交阯刺史張津同交阯太守士燮向皇帝劉協要求立州，皇帝准，叫交州，張津做咗州牧。交州個名就係由交阯來。交州管七郡五十六縣，即係南海郡、蒼悟郡、鬱林郡、合浦郡、交趾郡、九真郡同埋日南郡。

未立交州之前交阯刺史治喺羸𨻻縣，元封五年搬到蒼梧廣信縣。建安八年立州都喺廣信縣，建安十五年，孫權派兵入主交州，移州治到番禺縣。

吳國 
吳國黃武五年，拆咗南海、蒼梧、鬱林三郡出來，另立廣州。交州淨返交阯、日南、九真、合浦四郡。之不過，無耐又併返入交州。赤烏五年，置返珠崖郡。到咗永安七年，三郡又劃返做廣州。孫皓做皇帝時，交州立多三郡，即係新昌、武平同九德。

蜀國 
蜀國任李恢做建寧太守，領埋交州刺史。

大晉 
大晉平蜀，用蜀國建寧太守霍弋領交州。平吳後，將珠崖郡撥入合浦。

注 

中國古地名